
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/8295-5/2015
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2015. december 10.
Előterjesztést véleményezi: HSZB
Döntés módja: nyílt szavazás, egyszerű szótöbbség
Melléklet: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. december 17-én tartandó munkaterv szerinti ülésére

2. napirendhez

Tárgy: Helyi értéktár bizottság 2015. év II. félévi beszámolója
Tisztelt Képviselő-testület!

A Képviselő-testület, a magyar nemzeti értékekről és a hungarikumokról szóló 2012. évi XXX. törvény (a továbbiakban: törvény) rendelkezései szerint, a 115/2014. (IX. 18.) ÖKT határozatával létrehozta a Települési Értéktár Bizottságot, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.
A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének.
Kérem a Települési Értéktár Bizottság beszámolójának szíves megtárgyalását és elfogadását.

…/2015. (XII. 17.) ÖKT határozati javaslat

Sülysáp Város Önkormányzatának Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján a Sülysápi Települési Értéktár Bizottság 2015. év II. félévi munkájáról szóló beszámolót – megköszönve a Bizottság munkáját – elfogadja.
Határidő: azonnal

Felelős: a bizottság elnöke

Sülysáp, 2015. december 10.

Horinka László s.k.


polgármester
Láttam!

Sülysáp, 2015. december 10.

dr. Tóth Krisztina s.k.

jegyző
Sülysápi Települési Értéktár Bizottság

2015. II. félévi beszámolója
Tisztelt Képviselő-testület!

A Sülysápi Települési Értéktár Bizottság 2015. II. félévi munkájáról az alábbiakban számolok be röviden:
A június hónapban tartott megbeszélésünkön javaslatot tettünk az értéktár bővítésére. A javasoltakból az alábbiak kerültek az Értéktárba:

· Kormány Sándorné dolgozata

· Szirtes Ádám, tápiósápi születésű Kossuth-díjas színész 

· A parti fecskék és gyurgyalagok élőhelye a sápi homokbányák környékén

· A Tápiósülyi Kisboldogasszony Templom Úrnapi körmenete

· A sülysápi képeslapgyűjtemény

A megyei értéktárba javasoltuk a Tápiósülyi Kisboldogasszony Templom épületének felvételét.

Új javaslatként szerepelt Sülysáp népviselete és a Gobelin háziipar működése a XX. században.

Megvalósult terveink:

· Pályázaton 1 200 000 Ft-ot nyertünk különböző, a helyi értékeinket bemutató kiadványokra, programra, játékokra, tablókra.

· Sülysápi értékeket bemutató kiadvány 

· a helyi értéktár elemeit ábrázoló új kirakó, kocka, óriás puzzle
· a városnapon külön sátorral vettünk részt

Sülysáp, 2015. december 7.

Tisztelettel


Zemen Pálné s.k.

